Keskustelu:ED-Design

message: Pienehkö suunnittelutoimisto. Tälläisiä muutaman kymmenen ihmisen alihankkijoita on Suomi täynnä. Taloudellisilta tunnusluvuiltaan mikroyritys, pienyritys vain henkilöstön määrällä arvioituna. Ei ole käsitelty laajasti lähteissä, löytyy lähinnä yritysrekistereistä ja vastaavista. Muutamia yritystä käsitteleviä pikku-uutisia. jni (k) 8. tammikuuta 2021 kello 10.23 (EET)
replies: text: Samaa mieltä. Voi poistaa. --Maantietäjä (k) 8. tammikuuta 2021 kello 10.24 (EET)

text: Jos ei ole saanut merkittäviä muotoilupalkintoja, kannatan poistoa. --Abc10 (keskustelu) 8. tammikuuta 2021 kello 15.05 (EET)
replies: text: :Onhan toimisto saanut muotoilupalkintoja. Teollisen muotoilun alan palkinnot ovat taasen sitten katsojan silmässä. Keskivertokansalainen ei välttämättä paljoa tiedä teollisesta muotoilusta tai sen palkinnoista, eikä keskiverto wikipedistikään. Teollinen muotoilu ei ole mediaseksikästä. Muotoilutoimistoissa ei ilmeisesti tehdä mitään, mikä räjäyttäisi internetin tai edes somen. Mutta onhan Red Rot palkinto (paloilmoitinkeskuksesta) merkittävä, eikö olekin? --Htm (keskustelu) 8. tammikuuta 2021 kello 20.49 (EET)
replies: text: ::Red rot on kirjojen selkämysten nahassa kasvava home, tarkoittanet Red Dot -palkintoa. Minusta pelkkä maininta Red Dot sivun palkintolistassa riittäisi tälle (vuoden 2019 Esmin paloilmoituskeskus nimittäin puuttuu sieltä). Lisäksi joku yksittäinen firman muotoilija palkittu näköjään vuonna 2012 yhdessä jonkin asiakasyrityksensä kolmen suunnittelijan kanssa. en-wikin artikkeli palkinnosta sanoo: In 2016 alone, 1,559 Red Dots were awarded, 102 of them in the "Best of the Best" category eli tätä palkintoa riittääkin sitten näköjään ihan kaikille. jni (k) 8. tammikuuta 2021 kello 22.04 (EET)
replies: text: ::: Taisin mainita "merkittäviä muotoilupalkintoja", joten tuo, olipa se nyt Rot tai Dot, ei kai sitten edusta merkittävien palkintojen sarjaa. Oliko muuta? Jos ei, niin pois. --Abc10 (keskustelu) 8. tammikuuta 2021 kello 22.17 (EET)
replies: text: :::: Onko Wikipediassa määritelty, mikä on merkittävä muotoilupalkinto? Voisitko avata, mitä esimerkiksi sinä tarkoitat merkittävällä muotoilupalkinnolla? --Htm (keskustelu) 8. tammikuuta 2021 kello 23.13 (EET)

text: :::Niillä on aika monta kategoriaa, Nobelin palkinnoissa on paljon vähemmän, samoin Oscareissa. --Htm (keskustelu) 8. tammikuuta 2021 kello 23.24 (EET)

text: Kirjoitin artikkelin uudestaan ja lisäsin lähteitä. ED-Design on ollut ainakin 1990-luvulla ja 2000-luvun ensimmäisellä vuosikymmenellä Suomen suurin teollisen muotoilun yritys ja Euroopankin mittapuussa merkittävä. Yrityksessä työskentelee Suomen tunnetuimpia teollisia muotoilijoita, ja perustajissa ja osakkaissa on näitä ansioituneita henkilöitä. Yrityksen tuotteille ja niiden suunnittelijoille on myönnetty lukuisia merkittäviä alan palkintoja. Aihetta on käsitelty aiheesta riippumattomissa luotettavissa lähteissä usean vuosikymmenen mittaisella ajanajaksolla. Käytin lähteenä Turun Sanomia, koska minulla on sinne lukuoikeus. Haluaisin vielä huomauttaa, että hakusanan ED-Design lisäksi hakusanalla E&D-Design löytyy lisää lähteitä. En tiedä mistä ja miten etsitte tietoa, mutta Turun Sanomien lisäksi yrityksestä on kirjoitettu nopealla haulla kun katsoin esimerkiksi Taloussanomissa ja Helsingin Sanomissa, kuten varmaan monessa muussakin julkaisussa joista suurin osa ei ole netissä.  –Makele-90 (keskustelu) 9. tammikuuta 2021 kello 01.16 (EET)
replies: text: : Uudelleenmuotoilun tuloksena merkittävyys käy hyvin ilmi. Säilytettävä. --Lax (keskustelu) 9. tammikuuta 2021 kello 07.15 (EET)
replies: text: :: Ei säilyttämisen arvoinen. Pois.--86.115.134.215 10. tammikuuta 2021 kello 10.57 (EET) (Moderoitu. --Lax (keskustelu) 10. tammikuuta 2021 kello 11.35 (EET))

text: :Laajaa käsittelyä aiheesta riippumattomissa lähteissä,  Säilytettävä  –AinScept (keskustelu) 10. tammikuuta 2021 kello 11.09 (EET)
replies: text: :: Liikevoitto laskenut ja tulos reilusti pakkasella. https://www.finder.fi/Suunnittelutoimisto/ED+Design+Oy/Turku/yhteystiedot/158637 --86.115.134.215 10. tammikuuta 2021 kello 11.30 (EET) (Moderoitu. --Lax (keskustelu) 10. tammikuuta 2021 kello 11.35 (EET))

text: : Kiitos Makele uudelleenmuotoilusta. Tämä on merkittävä.--Htm (keskustelu) 10. tammikuuta 2021 kello 11.40 (EET)
Jos artikkelia haluaa laajentaa, tässä muutama linkki: HS 1990, Taloussanomat 1999, Tivi 2003 ja Kauppalehti 2017. Lisää artikkeleita löytyy arkistoista, mutta en tiedä niiden sisältöä koska ei ole lukuoikeutta. –Makele-90 (keskustelu) 10. tammikuuta 2021 kello 17.57 (EET)
thread_title:  Merkittävyys